Բակուր (արձակագիր)

Բակուր  (Բորիս Ավանեսի Կարապետյան, ), հայ արձակագիր, հրապարակախոս, ինժեներ-տեխնոլոգ, Հայաստանի գրողների միության  անդամ (1986)։

Կենսագրություն 
Բորիս Կարապետյանը ծնվել է 1941 թվականի հունիսի 9-ին, ԼՂՀ Մարտակերտի շրջանի Մարգուշավան գյուղում (այժմ՝ օկուպացված Ադրբեջանի բանակի կողմից)։
Ավարտել է Երևանի պոլիտեխնիկական ինստիտուտը։ Նրա հոդվածները, հրապարակախոսական նյութերն ու պատմվածքները  հանրապետական մամուլում տպագրվել են  1967 թվականից, հեռուստատեսությամբ հաղորդվել են հանրապետության սոցիալ-տնտեսական, մշակութային խնդիրներին, հայ ժողովրդի արցախյան հատվածի կյանքին, միջնադարյան հուշարձաններին նվիրված նրա ակնարկները։  Ստեղծել է բազմաթիվ վավերագրական ֆիլմեր՝ նվիրված 1988 թվականից Արցախյան գոյամարտի թեժ կետերին։

Եղել է «Ազատամարտ» թերթի արցախյան բաժնի վարիչ, հրապարակել ռազմաճակատային ռեպորտաժներ, տեղեկատվական և վերլուծական նյութեր։ Բազմաթիվ գրքերի հեղինակ է։ Հանդես է եկել գեղանկարչական և լուսանկարչական աշխատանքների ցուցահանդեսներով։

Գեղանկարչական գործունեություն 
1970-2000-ականներին իր գործերը ցուցադրել է խմբակային և անհատական ցուցահանդեսներում։ Լուսանկարչությամբ Կարապետյանը տարվել է դեռ երիտասարդ տարիքից։ Նրա բնանկարչական ու ժանրային աշխատանքներն առաջին անգամ լույս են տեսել «Գարուն» ամսագրում, 1960-ականների վերջերին։ Կարապետյանը ձգտել է վերհանել լուսանկարչության նովելիստական հատկությունները։ Նրան հետաքրքրել է հատկապես մանկության և բնական միջավայրի հարաբերակցությունների թեման, որտեղ քնարական տրամադրությունը հանգեցնում է ոչ թե իրատեսական-քննադատական, այլ խորհրդանշական-պատումային դիտարկումների՝ շեշտադրելով մարդու և հողի անքակտելի միասնությունը։

Ցուցահանդեսներ 

 «Ճանաչիր հայրենի եզերքդ. Քաշաթաղ», անհատական ցուցահանդես, Հայաստանի ժողովրդական արվեստի թանգարան, Երևան, 2003
 «111 ակնթարթ Շուշի քաղաք-ամրոցի կյանքից», անհատական ցուցահանդես, Ստեփանակերտի պատկերասրահ, 2007

Անդամակցություն 
 Հայաստանի գրողների միության անդամ
 Հայաստանի ժուռնալիստների միության անդամ
 Հայաստանի նկարիչների միության անդամ

Երկեր 
 Շուշեցու հիշատակարանը, Երևան, 2013։
 Նեռը իմ մեջ, Երևան, 2010, նաև անգլերեն (Devil in me, www.amazon.com, 2013, novelle)։
 Արցախյան գոյամարտի համահավաք (մատենաշար 5 հատորով), Երևան, 2008-2011։
 Նզովյալներ, Երևան, 2008։
Գյուլիստան նամե։ 2 հ., 2005:
Հեռուստագիշատիչը։ Վեպ։ 2004։
Երկխոսություն Քարվաճառի ճանապարհին։ 2003։
Ճողոպրիկի և փոքրիկ Հովիկի արկածները։ 2003։
Շուշի բերդաքաղաքը։ (Պատմությունը մինչև 1920թ.): 2000:
Անգլուհու արցախեան ոդիսականը։ 1994։
Ճերմակ անդունդ։ Վիպակներ, պատմվածքներ։ 1991։
Աղետ։ (Վավերագիր)։ 1990։
Հարյուր տարվա երկխոսություն։ 1990։
...Եվ նրա շուրջ ։ Կղզիացող երկիր / Գիրք 1։ 1990։
 Հարյուր տարվա երկխոսություն, (վիպակ), Թեհրան, 1986, էսսե, Երևան, 1989։
Վերագտնված օրեր։ Վիպակ։ 1988։

Պարգևներ 
 Հայաստանի վարչապետի հուշամեդալ, 2012
 ՀԳՄ «Գրական վաստակի համար» մեդալ, 2011
 Հայաստանի վարչապետի հուշամեդալ, 2010
 ՀԳՄ Միքայել Նալբանդյանի անվան մրցանակ՝ «Հարյուր տարվա երկխոսություն» գիրքի համար, 1990
 ԼՂՀ «Երախտիք» մեդալ՝ Արցախյան գործունեության համար

Ծանոթագրություններ

Աղբյուրներ 
 Սանթրյան, Վանիկ։ «Բակուր Կարապետյանի յոթ կյանքը», www.hhpress.am, 17.06.2011:
 Սանթրյան, Վանիկ։ «Մարգուշավանի կորած անուրջները»։
Հայաստանի Գրողների միության տեղեկատու, 1995։
Հովակիմյան Բ. Մ. Հայոց ծածկանունների բառարան, 2005։ էջ 629։

Արտաքին հղումներ 
Բակուր

Հայաստանի գրողների միության անդամներ
Հայ արձակագիրներ
Հայ հրապարակախոսներ
Հայ ճարտարագետներ
Հայաստանի նկարիչների միության անդամներ
Հայաստանի ժուռնալիստների միության անդամներ
ՀՀ վարչապետի հուշամեդալակիրներ
Հայ տեխնոլոգներ
Գրական կեղծանուններով հայտնի հեղինակներ